**Vigtig information til andelshavere i B**

**Toilettet**

Jeg er pt i Sanary, hvor jeg har haft møde med Alban GRANDEL bl.a. om toilettet I B, der stadig ikke er repareret. I første omgang skyldtes det, at VVS-manden manglede en reservedel. Alban GRANDEL fortalte, at han gang på gang har rykket VVS manden, der ikke svarede. Jeg fandt så ud af via FONCIA Sola, at han var stoppet med at arbejde. Så nu står vi der, at arbejdet er påbegyndt, og ingen til at gøre det færdigt. Ved at kontakte FONCIA Sola har vi fået navnet på en ny mulighed, som er videregivet til Alban GRANDEL i fredags. Det følger jeg naturligvis op på i næste uge.

Toilettet er gammelt, så risikoen er, at det helt skal skiftes ud med et nyt, der ikke er gemt bag væggen, som det vi har i dag.

Så indtil videre er kun gæstetoilettet disponibelt.

**Varmeanlægget**

Vi har også haft møde med leverandøren T&S for at få styr på det nye anlæg. Efter en lang diskussion tilbød T&S at komme forbi lejligheden 2x dagligt (morgen og aften), hvis vi kunne skaffe en fri uge. Det er blevet aftalt, at han kommer i uge 41.

**Derfor skal vi ikke selv starte anlægget fra nu til han har set, hvad der er galt.**

Der er stadig sommer hernede, men skulle det blive nødvendig med lidt varme, så brug elradiatoren i køkkenet og de 2 løse elradiatorer, som vi har i lejligheden.

Jeg beklager naturligvis tingenes tilstand, men jeg gør sammen med den øvrige bestyrelse, hvad vi kan for at løse situationen.

Med venlig hilsen

Anders Andersen